ตอนนี้มีอาการชา ปลายนิ้วมือ-นิ้วเท้าทั้ง2ข้างเลยค่ะมีนัดตรวจวันที่ 3 ธค ระหว่างนี้หนูสามารถทำยังไงให้พอทุเลาได้บ้างคะ
สวัสดีค่ะ อาการชาปลายมือ ปลายเท้า สามารถเกิดได้จากสาเหตุต่างๆ ได้แก่ การขาดวิตามินบางตัว, เกลือแร่ในร่างกายผิดปกติ, โรคปลายประสาทอักเสบ, โรคปลายประสาทผิดปกติจากโรคเบาหวาน เป็นต้นจากที่เล่ามา หากมีโรคประจำตัวเป็นเบาหวาน การควบคุมระดับน้ำตาลอย่างเหมาะสม จะลดอาการชาให้ทุเลาลงได้บ้างค่ะหากไม่มีโรคประจำตัวเป็นเบาหวาน แต่มีประวัติการรับประทานอาหารไม่ถูกสัดส่วน อาจทำให้ขาดวิตามินบางชนิด เช่น วิตามินบี ซึ่งกรณีนี้การรับประทานยาหรืออาหารเสริมที่มีวิตามินบี จะช่วยบรรเทาอาการได้ค่ะแต่หากยังไม่ทราบสาเหตุที่ชัดเจน และอาการชาเป็นมาก แนะนำ ไปพบแพทย์ก่อนนัดนะคะ เพื่อตรวจดูอาการและรับการรักษาอย่างเหมาะสมนะคะ